als_Latn dik_Latn tur_Latn
Partia Demokratike ka akuzuar kryetarin e Bashkisë së Pukës, Gjon Gjonaj se ka ushtruar dhunë , ndaj kryetarit të grupseksionit të PD dhe shtabit të fushatës, Demir Hyseni.
Nëpërmjet një deklaratë për shtyp, shkruhet se Hyseni ka qenë vazhdimisht nën presion kryetarit të Bashkisë Pukë, ku sipas tyre Gjonaj dhe disa bashkëpunëtorë të tij kanë bastisur dhe dhunuar prona e tij.
PD e ka cilësuar Gjon Gjonaj si një mercenar i Frrokut, i cili ka urdhëruar shkatërrimin e biznesit të Hysenit thjesht për motive politike.
“Partia Demokratike dënon dhunën e ushtruar sot nga kryetari i Bashkisë së Pukës, Gjon Gjonaj dhe veglat e tij, ndaj kryetarit të grupseksionit të PD dhe shtabit të fushatës, Demir Hyseni.
Demir Hyseni ka qënë vazhdimisht nën presionet dhe kërcënimet e kryetarit të Bashkisë Pukë, që është në fakt një mercenar i Frrokut, por sot, me nisjen e fushatës elektorale, është bastisur dhe dhunuar prona e funksionarit demokrat.
Pa marrë në konsideratë dokumentacionin e Hysenit që tregon ligjshmërinë e aktivitetit të tij, Kryetari i Bashkisë së Pukës, ka urdhëruar shkatërrimin e biznesit të Hysenit thjesht për motive politike.
Partia Demokratike i kërkon qeverisë dhe autoriteteve të ndërhyjnë menjëherë dhe të vënë para përgjegjësisë ligjore kryetarin e Bashkisë Pukë, dhe cdo polic që është bërë pjesë e urdhërave të paligjshëm dhe politik”, shkruhet në deklaratën e PD.
als_Latn als_Latn als_Latn als_Latn als_Latn als_Latn als_Latn